Rikunarita-ORG/Wikinium huggingface dataset:
# चू-त्सि

सन् २००७ में बना यह चित्र 'चू त्सि' के 'दिव्य प्रश्न' (天問, तियान वेन) नामक विभाग से प्रेरित है
**चू त्सि** (चीनी: 楚辭, अंग्रेज़ी: Chu Ci), जिसे **दक्षिण के गीत** और **चू के गीत** भी कहा जाता है, एक चीनी भाषा का कविता-संग्रह है जिसकी रचना पारंपरिक रूप से चीनी इतिहास के झगड़ते राज्यों के काल में चू युआन (屈原, Qu Yuan) और सोंग यु (宋玉, Song Yu) द्वारा (३०० से २०० ईसापूर्व में) की गई मानी जाती है, हालाँकि इसकी कुछ कवितायेँ शायद बाद के हान राजवंश काल में लिखी जाकर इसमें सम्मिलित हो गईं। इसमें १७ मुख्य विभाग हैं। इस संग्रह में उस समय के दक्षिणी चीन के चू राज्य की भिन्न संस्कृति झलकती है, जो बाक़ी चीन से अलग थी।

## इन्हें भी देखें

* चू युआन
* सोंग यु
* चू राज्य (प्राचीन चीन)
* झगड़ते राज्यों के काल

## सन्दर्भ
# विद्रोह

**विद्रोह** या **बगावत** आज्ञाकारिता या आदेश का इनकार है। यह एक स्थापित प्राधिकरण के आदेश के खिलाफ खुले प्रतिरोध को संदर्भित करता है। *विद्रोही* या *बागी* वह व्यक्ति है जो विद्रोह या विद्रोही गतिविधियों में हिस्सा लेता है। कोई विद्रोह किसी उत्पीड़न की स्थिति और अस्वीकृति की भावना से उत्पन्न होता है। फिर इस स्थिति के लिए जिम्मेदार प्राधिकारी का न पालन करने द्वारा स्वयं प्रकट होता है।

## विद्रोह के प्रकार

* सैनिक विद्रोह - जो अपने कमांडरों के खिलाफ सैन्य या सुरक्षा बलों द्वारा किया जाता है
* क्रान्ति - जिसका मतलब आमतौर पर वर्तमान सरकार को उखाड़ने का होता है
* दंगा - हिंसक सार्वजनिक अशांति से जुड़ी नागरिक अव्यवस्था का एक रूप

## सन्दर्भ
# निर्वासन

*रामायण* में राम के निर्वासन का चित्रण
**निर्वासन** में रहने का मतलब किसी के घर (यानी शहर, राज्य या देश) से दूर होना है, क्योंकि या तो वापसी के लिए अनुमति से इनकार कर दिया गया है या वापस आने पर कारावास या मृत्यु के साथ धमकी दी गई है। यह दण्ड का एक रूप हो सकता है। यद्यपि आमतौर पर किसी व्यक्तिगत स्थिति का वर्णन करने के लिए उपयोग किया जाता है, यह शब्द समूहों (विशेष रूप से जातीय या राष्ट्रीय समूहों), या पूरी सरकार के लिए भी उपयोग किया जाता है। "डायस्पोरा" और "शरणार्थी" जैसे शब्द समूह निर्वासन का वर्णन करते हैं, स्वैच्छिक हो या मजबूरन, और "निर्वासन में सरकार" एक ऐसे देश की सरकार का वर्णन करता है जिसे देश के बाहर होने के लिये मजबूर किया गया है और अपनी वैधता का तर्क उस देश के बाहर से देती है।

निर्वासन अपनी मातृभूमि से आत्मारोपित प्रस्थान भी हो सकता है। आत्म-निर्वासन को अक्सर उस व्यक्ति द्वारा विरोध के रूप में चित्रित किया जाता है, जो दावा करता है कि वह उत्पीड़न या कानूनी मामलों (जैसे कर या आपराधिक आरोप) से बचने के लिए निर्वासित हुआ है। ऐसा अगर दूसरे देश में जाना होना होता है तो वहाँ से किसी व्यक्ति को लाने की प्रक्रिया को प्रत्यर्पण कहा जाता है। कुछ मामलों में अपदस्थ राष्ट्रप्रमुख को तख़्ता पलट या सरकार के अन्य परिवर्तन के बाद निर्वासन में जाने की इजाजत दी जाती है, जिससे शांतिपूर्ण परिवर्तन हो सकता है या न्याय से बचने की अनुमति मिलती है।

## इन्हें भी देखें

* दल-बदल
# भद्रवर्ग

१८वीं शताब्दी में कोरिया में भद्रवर्गीय विद्वानों का एक सम्मेलन
**भद्रवर्ग** (gentry) किसी पारम्परिक समाज में कुलीनवर्ग के नीचे का वह सामाजिक वर्ग होता है जिसके सदस्य अच्छे परिवारों में जन्में व अच्छे संस्कारों से युक्त माने जाते हैं। पारम्परिक समाजों में, जब अधिकांश लोग अनपढ़ थे, वे अक्सर शिक्षित भी हुआ करते थे और शिष्ट माने जाते थे।

## इन्हें भी देखें

* कुलीनवर्ग
* सामाजिक वर्ग

## सन्दर्भ
# महल

जयपुर स्थित हवामहल का एक दृश्य
**महल** का अर्थ होता है भव्य और शानदार भवन जो सामानयतः शासकों, राजाओं के आवास के लिये निर्मित किये जाते थे। भारत में मध्यकाल तक ऐसे भवन निर्मित किये जाते रहे जिन्हें महल की संज्ञा दी जाती है और ऐसे कई तरह के महल पाये जाते हैं। यह मूलतः अरबी शब्द है जिसका मतलब होता है भवन। राजस्थान प्रान्त तो राजा महाराजाओं के महलों के कारण ही जाना जाता है।

राजस्थानी *महलों* मे शेखावती *महल* अपनी खूबसूरती के लिये जाना जाता है।

## इन्हें भी देखें

* हवा महल
* पंचमहल
* जल महल
* ताजमहल
* लवार नदी के महल
* मोंसोरो महल

## सन्दर्भ
# साओ पी

अपने दो मंत्रियों के साथ साओ पी, सातवी सदी ईसवी में तंग काल में बना चित्र
**साओ पी** (चीनी भाषा: 曹丕, अंग्रेज़ी: Cao Pi; जन्म: १८७ ईसवी, देहांत: २९ जून २२६ ई), जिसका औपचारिक नाम वेई के सम्राट वेन था, प्राचीन चीन के तीन राजशाहियों के काल में साओ वेई राज्य का सम्राट था। वह हान राजवंश काल के साओ साओ नामक ज़मींदार का दूसरा बेटा था। वह अपने सारे भाईयों में सबसे चालाक माना जाता था और पढ़ाई और युद्धों में व्यस्त रहने कि बजाए हान साम्राज्य के दरबारी मामलों में शामिल रहता था। २२० ईसवी में उसने उस समय के हान शासक, सम्राट शियान, को सिंहासन से उतरने पर मजबूर कर दिया और अपने आप को साओ वेई राज्य का सम्राट घोषित कर दिया। उसके पिता शु हान और वू राज्यों के ख़िलाफ़ युद्धों में लगे हुए थे, जिन्हें साओ पी ने जारी तो रखा लेकिन जिनमें उसे सफलता नहीं मिली। उसने अपने राज्य को संगठित किया और सरकारी सेवकों की नियुक्ति में सुधार किये जिस से अच्छी क्षमता वाले लोग सेवा में लगे और राज्य का भला हुआ।

## इन्हें भी देखें

* साओ वेई राज्य (प्राचीन चीन)
* तीन राजशाहियाँ
* हान राजवंश

## सन्दर्भ
# विस्तारवाद

**विस्तारवाद** (expansionism), सरकारों या राज्यों की वह नीति है जिसमें वे आर्थिक विकास के द्वारा, मृदु शक्ति के द्वारा, या सैन्य आक्रमण के द्वारा अपना राज्यक्षेत्र (territory), शक्ति, समृद्धि या प्रभाव बढ़ाते जाते हैं। चीन, इजराइल, रूस, ईरान और संयुक्त राज्य अमेरिका आदि २१वीं शताब्दी के विस्तारवादी देश हैं। यह मत या सिद्धान्त कि राज्य को अपने अधिकार क्षेत्र और सीमाओं का निरन्तर विस्तार करते रहना चाहिए, भले ही इसमें दूसरे राज्यों या राष्ट्रों का अहित होता हो ।

## सन्दर्भ

## इन्हें भी देखें

* साम्राज्यवाद
* उपनिवेशवाद
* सैन्यवाद

## बाहरी कड़ियाँ

* 1949 से 2020: विस्तारवाद नीति के तहत चीन कुछ इस तरह से अपने भू-भाग बढ़ाता चला गया
* चीन के ‘जीन’ में है विस्तारवाद , उसकी जमीन हड़पो नीति से भारत समेत दुनिया के 23 देश परेशान
# धातुकर्म

धातुनिर्माता कारखाने में इस्पात का निर्माण
दिल्ली का लौह-स्तम्भ भारतीय धातुकर्म के गौरव का साक्षी है।
**धातुकर्म** पदार्थ विज्ञान और पदार्थ अभियांत्रिकी का एक क्षेत्र है, जिसके अंतर्गत धातुओं, उनसे बनी मिश्रधातुओं और अंतर्धात्विक यौगिकों के भौतिक और रासायनिक गुणों का अध्ययन किया जाता है।

## इतिहास

मनुष्य द्वारा प्राचीनतम ज्ञात धातु सोना है। तांबे की खोज के बाद सभ्यता में व्यापक परिवर्तन हुआ। ताम्र युग की सभ्यतायें अपने पहले की पाषाणकालीन सभ्यताओं से काफी उन्नत थीं। वृहद रूप से प्रयुक्त होने वाली पहली धातु तांबा थी, तत्पश्चात कांसे और लोहालोहे की खोज हुई।

## निष्कर्षण धातुकर्म

जिन खनिजोँ से किसी धातु को प्रचुर यानी अत्यधिक मात्रा में कम खर्चे पर प्राप्त किया जाता है उस खनिज को उस धातु का **अयस्क** कहते हैं, जैसे- काँपर को काँपर पायराइट से, ऐल्युमिनियम को बाँक्साइट से, तथा लेड को गैलेना से प्राप्त किया जाता है। निष्कर्षण धातुकर्म धातुओं के परिशोधन से संबन्धित है। धातुओं को अयस्कों से परिशोधित किया जाता है। अयस्क सामान्यतः आक्साइड या सल्फाइड के रूप में पाये जाते हैं। अयस्कों को रासायनिक या वैद्युत विधि से अपचयित किया जाता है।

## धातुकर्म : लोहस तथा अलोह

आधुनिक युग में धातुओं का महत्व किसी से छिपा नहीं है। विचार करके देखा जाए तो सहज ही ज्ञात हो जाएगा कि दैनिक कार्य में आनेवाली छोटी से छोटी सिलाई की सुइयों से लेकर रेल के विशालकाय इंजन, विमान, मोटर गाड़ियाँ, साइकिलें, जहाज, भोजन के बरतन, विभिन्न प्रकार के औजार इत्यादि सभी किसी न किसी धातु अथवा मिश्रधातु से बने हैं (देखें फलक)। इतना ही नहीं, ये वस्तुएँ जिन कारखानों में बनाई जाती हैं, उनकी मशीनें तथा यंत्र भी किसी न किसी वस्तु धातु के ही बने होते हैं। इस प्रकार धातुओं की महत्ता को भली प्रकार समझा जा सकता है परंतु इसके साथ ही यह जान लेना भी आवश्यक है कि ये धातुएँ प्रकृति में अपने वास्तविक रूप में नहीं पाई जातीं। अधिकतर धातुएँ ऑक्साइड, सल्फाइड अथवा कार्बोनेट के रूप में पाई जाती हैं, जो न्यूनाधिक मात्रा में विजातीय पदार्थों (g जैसे चूना, सिलिका, मैग्नीशिया इत्यादि, से मिली हुई होती हैं। प्रकृति में पाई जानेवाली धातुओं के इस रूप को अयस्क (ore) कहते हैं। विभिन्न अयस्कों से धातुओं को उनके वास्तविक रूप में प्राप्त करने तथा उनका परिष्कार करने, या उन्हें आकार देने, की विधियों को धातुकर्म कहते हैं। आज के विश्व में धातुकर्म का क्षेत्र बहुत विस्तृत हो गया है और इसे मुख्यत: दो बृहत्‌ वर्गों में विभाजित कर दिया गया है :

* (1) उत्पादन धातुकर्म तथा
* (2) भौतिक धातुकर्म (Physical metallurgy)

उत्पादन धातुकर्म को भी दो बृहत्‌ भागों में बाँट दिया गया है :

* (1) लोहस (ferrous) तथा
* (2) अलोह (non-ferrous)।

लोहस धातुकर्म में लोह तथा इस्पात के उत्पादन और उनको आकार देने की विभिन्न विधियों का समावेश होता है। प्रमुख धातुओं में लोहे तथा इस्पात का स्थान सर्वोपरि है। इस्पात में जितने भौतिक और यांत्रिक गुण विद्यमान हैं उतने अन्य किसी धातु अथवा उसकी मिश्रधातु में नहीं। इसके साथ ही यह अधिकांश धातुओं से सस्ता पड़ता है। अलोह धातुकर्म में उन सभी धातुओं का परिष्कार करना तथा आकार देना सम्मिलित है जो लोहस धातुकर्म के क्षेत्र में नहीं आतीं, जैसे ताम्र, जस्ता, वंग, सीस, स्वर्ण, रजत, ऐल्यूमीनियम, मैगैनीज़ इत्यादि।

## इन्हें भी देखें

* पदार्थ विज्ञान
* राष्ट्रीय धातुकर्म प्रयोगशाला
* भारतीय धातुकर्म का इतिहास
* लौह धातुकर्म का इतिहास (History of ferrous metallurgy)
* लोहस धातुकर्म (Ferrous metallurgy
* अलोह धातुकर्म (non-ferrous metallurgy)

## बाहरी कड़ियाँ

* भारतीय धातुविज्ञान का चमत्कार
* धातुकर्म परिभाषा कोश
# नाइट

13वीं सदी के जर्मन शूरवीर हार्टमैन वॉन औए का 14वीं सदी का चित्रण, कोडेक्स मैनेसे से लिया गया है।
**नाइट** वह व्यक्ति होता है जिसे राष्ट्रप्रमुख (पोप सहित) या प्रतिनिधि द्वारा सम्राट, चर्च या देश की सेवा के लिए विशेष रूप से सैन्य क्षमता में **नाइटहुड** की मानद उपाधि प्रदान की जाती है।

नाइटहुड की अवधारणा संभवतः प्राचीन यूनानी घुड़सवार सेनाओं और रोमन घुड़सवारों से प्रेरित हुई है। प्रारंभिक मध्ययुग में पश्चिमी यूरोप में ईसाई घुड़सवार योद्धाओं को नाइटहुड की उपाधि प्रदान की जाती थी। पूर्व मध्य युग के दौरान नाइटहुड को एक छोटा कुलीनवर्ग माना जाता था। मध्य युग के अंत तक यह पद शिष्टता के आदर्शों से जुड़ गया जो एक आदर्श ईसाई योद्धा के लिए आचार संहिता थी। प्रायः नाइट एक जागीरदार होता था जो किसी राजा के लिए कुलीन योद्धा या अंगरक्षक के रूप में कार्य करता था तथा उसे भूमि के रूप में भुगतान किया जाता था।

## इतिहास

प्राचीन रोम में घुड़सवार कुलीनों का एक शूरवीर वर्ग था। तीसरी शताब्दी ई. से यूरोप पर कब्जा करने वाले जर्मनिक लोगों की सेनाओं के कुछ भाग मुख्य रूप से घुड़सवार थे। प्रारंभिक मध्यकालीन काल में किसी भी सुसज्जित घुड़सवार को नाइट या लैटिन में माइल्स कहा जा सकता था। प्रथम शूरवीर 8वीं शताब्दी में शारलेमेन के शासनकाल के दौरान दिखाई दिए। 12वीं शताब्दी के दौरान नाइटहुड एक सामाजिक पद बन गया जिसमें *मिलिटेस ग्रेगारी* (गैर-कुलीन घुड़सवार) और *मिलिटेस नोबाइल्स* (सच्चे शूरवीर) के बीच अंतर किया जाने लगा।

## इन्हें भी देखें

* ऑर्डर ऑफ़ चिवैलरी
* शिष्टता
* कुलीनवर्ग
* संभ्रांत वर्ग

## सन्दर्भ
# डकैती

सुल्ताना डाकू नामक नौटन्की का एक दृश्य - सुल्ताना अपनी माशूका नीलकँवल के साथ
ब्राज़ील की सरकार की तरफ़ से एक डाकू को ज़िन्दा या मुर्दा पकड़वाने के इनाम का इश्तेहार
इतालवी चित्रकार साल्वातोर रोसा एक डाकुओं के अड्डे पर उनका चित्र बनाते हुए
**डकैती** हिंसा या हिंसा की धमकी से ग़ैर-क़ानूनी ढंग से किसी अन्य व्यक्ति का धन, माल, जान, पशुधन या अन्य वस्तु छीन लेने को कहते हैं। डकैती करने वाले व्यक्तियों को **डाकू** या **दस्यु** कहा जाता है। डाकू अक्सर गिरोहों का भाग होते हैं और ऐसे क्षेत्रों में अड्डे बनाते हैं जहाँ पुलिस और अन्य क़ानून के रखवालों का पहुँचना कठिन राहज़नी एक विशेष प्रकार की डकैती होती है जिसमें यात्रा कर रहे लोगों पर आक्रमण कर के उनसे चोरी की जाती है या स्वयं उन पर बलात्कार या हत्या जैसा अपराध किया जाता है।

## बाग़ी

कुछ डाकू अपने जीवन के आरम्भ में शरीफ़ लोग हुआ करते थे जिनकी किसी शक्तिशाली व्यक्ति या सरकार से लड़ाई हो गई हो और उन्हें जान बचने के लिए भागना पड़ता था। सरकार और पुलिस उनका शिकार कर रही होती थी इसलिए वे अपने बचाव के लिए हथियार उठा लेते थे और जीने के लिए खाने-पैसे की वजह से अपराध का रास्ता लेते थे। ऐसे विद्रोही डाकुओं को पुराने काल में अक्सर 'बाग़ी' बुलाया जाता था।

## अन्य भाषाओँ में

'डाकू' को अंग्रेज़ी में 'बैन्डिट' (bandit) या 'ब्रिगन्ड' (brigand) कहते हैं। 'राहज़नो' को अंग्रेज़ी में 'हाइवेमॅन' (highwaymen) कहा जाता था लेकिन अंग्रेज़ीभाषी देशों में क़ानून व्यवस्था अच्छी होने से यह १५० वर्षों से देखे नहीं गए हैं। अमेरिका में डाकुओं को 'आउटलॉ' (outlaw) कहा जाता था। मेक्सिको में स्पेनी भाषा का 'देस्पेरादो' (desperado) शब्द इस्तेमाल होता था। बाग़ी डाकुओं को अमेरिका में 'रॅबॅल आउटलॉ' (rebel outlaw) कहा जाता था।

## प्रसिद्ध डाकू

भारतीय संस्कृति में अतीत के कुछ जाने-माने डाकू आज भी याद किये जाते हैं, जैसे कि बिजनौर का सुल्ताना डाकू, जिसपर एक मशहूर नौटन्की आधारित है। आधुनिक काल में फूलन देवी एक महिला डाकू थी जो आगे चलकर भारत की सांसद भी बनी।

अन्य देशों में भी प्रसिद्ध डाकू हुए हैं। मसलन अमेरिका में जॅस्सी जेम्ज़ (Jesse James) और बिली द किड (Billy the Kid) मशहूर हैं। मध्यकालीन इंग्लैंड में रॉबिन हुड एक मशहूर बाग़ी डाकू (रॅबॅल आउटलॉ) था। इटली में प्रसिद्ध था Carmine Crocco

## इन्हें भी देखें

* फूलन देवी
* राहज़नी
* समुद्री डकैती

## सन्दर्भ
# विश्व धरोहर समिति

**विश्व धरोहर समिति** (अंग्रेजी: World Heritage Committee), उन स्थलों का चयन करती है जिन्हें यूनेस्को के विश्व धरोहर स्थलों के रूप में सूचीबद्ध किया जा सकता है। यह विश्व धरोहर कन्वेंशन के कार्यान्वयन के लिए जिम्मेदार है, विश्व धरोहर कोष के इस्तेमाल को परिभाषित करता है और राष्ट्र दलों से अनुरोध पर वित्तीय सहायता का आवंटन करती है। इसका गठन 21 राष्ट्र दलों से मिलकर होता है, जिनका चुनाव राष्ट्र दलों की महासभा द्वारा चार साल के कार्यकाल के लिए होता है।

विश्व धरोहर कन्वेंशन के नियमानुसार, समिति के सदस्य राष्ट्र का कार्यकाल छह साल के लिए होता है, लेकिन कई राष्ट्र दल स्वेच्छा से केवल चार साल के लिए ही समिति के सदस्य बने रहना स्वीकार करते हैं ताकि, दूसरे राष्ट्र दलों को भी समिति का सदस्य बनने का मौका मिल सके। उदाहरण के लिए, 15 वीं महासभा (2005) के लिए निर्वाचित सभी सदस्यों ने स्वेच्छा से अपना कार्यकाल छह वर्ष से घटा कर चार वर्ष करने का फैसला किया।

## विश्व धरोहर समुद्री कार्यक्रम

## सत्र

| सत्र | वर्ष | तारीख | मेजबान शहर | राष्ट्र दल |
| --- | --- | --- | --- | --- |
| 1 | 1977 | 27 जून–1 जुलाई | पैरिस |  फ्रांस |
| 2 | 1978 | 5 सितम्बर–8 सितम्बर | वॉशिंगटन, डी.सी. |  संयुक्त राज्य अमेरिका |
| 3 | 1979 | 22 अक्टूबर–26 अक्टूबर | काहिरा एवं लक्सर |  मिस्र |
| 4 | 1980 | 1 सितम्बर–5 सितम्बर | पैरिस |  फ्रांस |
| 5 | 1981 | 26 अक्टूबर–30 अक्टूबर | सिडनी |  ऑस्ट्रेलिया |
| 6 | 1982 | 13 दिसम्बर–17 दिसम्बर | पैरिस |  फ्रांस |
| 7 | 1983 | 5 दिसम्बर–9 दिसम्बर | फ्लोरेंस |  इटली |
| 8 | 1984 | 29 अक्टूबर–2 नवम्बर | ब्यूनस आयर्स |  अर्जेंटीना |
| 9 | 1985 | 2 दिसम्बर–6 दिसम्बर | पैरिस |  फ्रांस |
| 10 | 1986 | 24 नवम्बर–28 नवम्बर | पैरिस |  फ्रांस |
| 11 | 1987 | 7 दिसम्बर–11 दिसम्बर | पैरिस |  फ्रांस |
| 12 | 1988 | 5 दिसम्बर–9 दिसम्बर | ब्रासीलिया |  ब्राज़ील |
| 13 | 1989 | 11 दिसम्बर–15 दिसम्बर | पैरिस |  फ्रांस |
| 14 | 1990 | 7 दिसम्बर–12 दिसम्बर | बांफ |  कनाडा |
| 15 | 1991 | 9 दिसम्बर–13 दिसम्बर | कार्थेज |  ट्यूनीशिया |
| 16 | 1992 | 7 दिसम्बर–14 दिसम्बर | सांता फे |  संयुक्त राज्य अमेरिका |
| 17 | 1993 | 6 दिसम्बर–11 दिसम्बर | कार्टाजीना |  कोलम्बिया |
| 18 | 1994 | 12 दिसम्बर–17 दिसम्बर | फुकेट |  थाईलैण्ड |
| 19 | 1995 | 4 दिसम्बर–9 दिसम्बर | बर्लिन |  जर्मनी |
| 20 | 1996 | 2 दिसम्बर–7 दिसम्बर | मेरिदा |  मेक्सिको |
| 21 | 1997 | 1 दिसम्बर–6 दिसम्बर | नेपल्स |  इटली |
| 22 | 1998 | 30 नवम्बर–5 दिसम्बर | क्योटो |  जापान |
| 23 | 1999 | 29 नवम्बर–4 दिसम्बर | मराकेश |  मोरक्को |
| 24 | 2000 | 27 नवम्बर–2 दिसम्बर | केर्न्स |  ऑस्ट्रेलिया |
| 25 | 2001 | 11 दिसम्बर–16 दिसम्बर | हेलसिंकी |  फिनलैंड |
| 26 | 2002 | 24 जून–29 जून | बुडापेस्ट |  हंगरी |
| 27 | 2003 | 30 जून–5 जुलाई | पैरिस |  फ्रांस |
| 28 | 2004 | 28 जून–7 जुलाई | सूज़ौ |  चीन |
| 29 | 2005 | 10 जुलाई–17 जुलाई | डर्बन |  दक्षिण अफ्रीका |
| 30 | 2006 | 8 जुलाई–16 जुलाई | विलनियस |  लिथुआनिया |
| 31 | 2007 | 23 जून–1 जुलाई | क्राइस्टचर्च |  न्यूज़ीलैंड |
| 32 | 2008 | 2 जुलाई-10 जुलाई | क्यूबेक शहर |  कनाडा |
| 33 | 2009 | 22 जून-30 जून | सेविला |  स्पेन |
| 34 | 2010 | 25 जुलाई-3 अगस्त | ब्रासीलिया |  ब्राज़ील |
| 35 | 2011 | 19 जून-29 जून | मनामा |  बहरीन |

## सन्दर्भ
# पात्र (कलाशास्त्र)

**पात्र** (कभी-कभी **फ़िक्शनल पात्र**, **कपोलकल्पित पात्र** या **काल्पनिक पात्र** के रूप में प्रसिद्ध) किसी कहानी (जैसे कि उपन्यास, नाटक, टेलीविजन शृंखला, फ़िल्म, या वीडियो गेम) में कोई व्यक्ति या कोई अन्य जीव होता हैं। पात्र पूरी तरह कपोलकल्पित हो सकता है या वास्तविक जीवन के किसी व्यक्ति पर आधारित हो सकता है, जिस मामले में "कपोलकल्पित" बनाम "वास्तविक" पात्र का भेद किया जा सकता हैं।

## इन्हें भी देखें

|  |  |
| --- | --- |
|  | फ़िक्शनल पात्र प्रवेशद्वार |

* Advertising पात्र
* Antagonist
* Breaking पात्र
* पात्र अभिनेता
* पात्र animation
* पात्र arc
* पात्र blogging
* पात्र comedy
* पात्र नृत्य
* पात्र flaw
* पात्रीकरण
* पात्र piece
* पात्र sketch
* सम्मिश्र पात्र
* Costumed पात्र
* *Declamatio*
* Focal पात्र
* Gag पात्र
* Generic पात्र (फ़िक्शन)
* Ghost पात्र
* Mary Sue
* Non-player पात्र
* Out of character
* Persona
* खिलाड़ी पात्र
* Protagonist
* आवर्ती पात्र
* गुप्त पात्र (वीडियो गेम)
* Stock पात्र
* सहायक पात्र
* सहानुभूतिपूर्ण पात्र
* अगोचर पात्र

## सन्दर्भ

## बाहरी कड़ियाँ

चरित्र की महत्ता एवं अपरिहरता निशचय ही यह जिज्ञासा उत्पन्न करती है कुछ शिक्षाशास्त्री चरित्र का अर्थ आंतरिक दृढ़ता और व्यक्तित्व की एकन्तासे लगाते है कि चरिवान मनुष्य किसी बाहरी दबाव से भयभीत हुए बिना अपने सिद्धन्तो तथा आदर्शो के अनुरूप कार्य करता है लेकिन उसके सिद्दांत नैतिक और अनैतिक दोनों हो सकते है अतः मात्र चरित्र ही पर्याप्त नही है चरित्र को अनिवार्य रूप से नैतिक होना चाहिए इस सन्दर्भ मे हैंडसन लिखते है -"इसका अर्थ यह है कि मनुष्यों को उन सिद्धांतो के अनुसार काम करना सीखना चाहिए, जिनसे उनमे सर्वोत्तम व्यक्तित्व का विकास हो।"
# समय से पहले दफन

Antoine Wiertz's painting of a man buried alive
## परिचय

समय से पहले दफन (en: **Premature burial**) को **जिंदा दफ़न** भी कहा जाता है। इसका मतलब होता है किसी कों मौत से पहले ही दफन कर दिया जाए। पशु या मनुष्य गलती से या जानबूझकर जिंदा दफन हो सकता है। कभी कभी व्यक्ति को ये सोचकर गलती से दफना दिया जाता है कि वो मर चूका है। जानबूझकर दफन अत्याचार, हत्या के रूप में हो सकता है। यह एक स्टंट के एक भाग के रूप में पीड़ित की सहमति के साथ भी हो सकता है।

## जैविकी

समय से पहले दफन करने के कारण निम्न में से किसी भी कारण से मौत हो सकती है: दम घुटना, निर्जलीकरण, भुखमरी, या ( ठंडे मौसम में ) हाइपोथर्मिया।

## अनजाने में जिंदा दफन

कम से कम एक (लगभग निश्चित रूप से मनगढ़ंत) आकस्मिक दफन की रिपोर्ट चौदहवीं में सामने आई थी। जब किसी को अनजाने में ये सोचकर दफना दिया जाए कि वो मर चूका है।

## लाइव दफन रोकने के लिए प्रयास

रॉबर्ट रॉबिन्सन 1791 में मैनचेस्टर में मारे गए। एक जंगम ग्लास फलक उनके ताबूत में डाला गया था। और समाधि एक चौकीदार द्वारा निरीक्षण के प्रयोजनों के लिए एक दरवाजा था, जो यह देख रहा था कि वह कांच में सांस लेता है या नहीं। उसने उस व्यक्ति के रिश्तेदारों को निर्देश भी दिए कि वो लोग आ कर देख सकते हैं कि वह व्यक्ति मर चूका है।

## सन्दर्भ

## बाहरी कड़ियाँ

## इन्हें भी देखें
# पोतनिर्माण

१९४३ में एक अमेरिकी जलपोत का निर्माण
**पोतनिर्माण** (Shipbuilding) से आशय जलयानों एवं अन्य तैरने वाले यानों के विनिर्माण से है। पोतनिर्माण का कार्य पोत प्रांगण (शिपयार्ड) में किया जाता है जहाँ इस कार्य के लिये आवश्यक सुविधायें होतीं हैं। पोतनिर्माण का कार्य प्रागैतिहासिक काल से ही होता चला आ रहा है।

व्यापारिक एवं सैनिक दोनों प्रकार के पोतों का निर्माण तथा रखरखाव **नौइंजीनियरी** (naval engineering) कहलाते हैं। नौका का निर्माण भी पोतनिर्माण जैसा ही है, इसे 'नौकानिर्माण' कहते हैं।

जलपोतों की आयु समाप्त हो जाने पर उन्हें तोड़कर उनके विभिन्न भाग अलग-अलग करके अन्य कार्यों में प्रयोग कर लिये जाते हैं।

|  |
| --- |
| **शिपनिर्माण उद्योग की वैश्विक स्थिति** |
| रैंक | देश | सन २०१८ में पूरा किया गया कुल टन क्षमता (हजार) | सन २०१८ के नए ऑर्डर के अनुसार बाजार का हिस्सा  |
| 1 |  दक्षिण कोरिया | 49,600 | 40% |
| 2 |  चीन | 43,900 | 36% |
| 3 |  जापान | 13,005 | 7% |
| 4 | अन्य देश | 5,000 | 17% |

## बड़े जलयानों के कुछ उदाहरण

* *पॉयनियरिंग स्पिरिट*
* सेन्ट नजेयर में बैटिलस तैंकर
* हार्मोनी ऑफ द सी (२०१६)
* हेल्लिस्पोन्ट अल्हम्ब्रा

## सन्दर्भ

## इन्हें भी देखें

* हिन्दुस्तान शिपयार्ड लिमिटेड
* भारती शिपयार्ड लिमिटेड

## बाहरी कड़ियाँ

* Ship-building: India’s next star industry (swaminomics)
* Ancient Ships in India, Indian History
# कीमिया

| कीमिया |
| --- |
| एक माहिर कीमियाई पत्थर के छोटे टीले वाले गुलदस्ते को ले जा रहे हैं |
| माध्यम | प्रकृति |
| प्रकार | * कलात्मक कीमिया
* चिकित्सा कीमिया
 |
| उद्भव युग | प्राचीन युग |

जाबीर इब्न हय्यान (८वीं शताब्दी) ने वैज्ञानिक एवं प्रयोगाधारित रसायन की नींव रखी। उसे रसायन का जनक कहा जाता है।
**कीमिया** अथवा **कीमियागारी** एक प्राचीन दर्शन (या सोच) तथा व्यवसाय था जिसमें अल्कली धातुओं को स्वर्ण में बदलने का प्रयत्न किया जाता था। इसके अलावा दीर्घायु होने के लिये 'अमृत' के निर्माण का प्रयत्न तथा अनेक ऐसे पदार्थ बनने का प्रयत्न किया जाता था जो असाधारण गुणों वाले हों।

**कीमिया** शब्द पुरानी फारसी से आया है जिसका शाब्दिक अर्थ "सोना" (स्वर्ण) होता है। उर्दु भाषा में रसायन शास्त्र को आज भी कीमिया कहा जाता है।

## कीमियागरों की सूचि

कुछ चर्चित कीमियागरों के नामों की सूचि है:

1. जाबिर इब्न हायन
2. योहान कोनराड डिप्पेल
3. वाग्भट – चिकित्सा कीमिया(आयुर्वेद)
4. हेनरिक खुनृथ
5. नागार्जुन
6. हेनिंग ब्रांड
7. निकोलस फ्लामेल
8. बर्नार्ड ट्रेविसान
9. अलेक्जेंडर वॉन
10. एडमंड डिकिंसन
11. खालिद बिन यज़ीद
12. मस्लामा अल माज्रिती
13. पेरेनेल फ्लामेल
14. कपिला जी

## सन्दर्भ

## इन्हें भी देखें

* रसविद्या
* रसायन विज्ञान

## बाहरी कड़ियाँ

* कीमिया (गूगल पुस्तक)
* Etymology of "alchemy"
* Hidden Symbolism of Alchemy and the Occult Arts by Herbert Silberer
* The Alchemy website - Alchemy from a metaphysical perspective.
* The al-kemi.org website - Alchemy from a spiritual/philosophical perspective.
* Society for the History of Alchemy and Chemistry
* Alchemy images
* *Dictionary of the History of Ideas*: Alchemy
* *Antiquity*, Vol. 77 (2003) - "A 16th century lab in a 21st century lab".
* The Story of Alchemy and the Beginnings of Chemistry, Muir, M. M. Pattison (1913)
* "Transforming the Alchemists", द न्यूयॉर्क टाइम्स, August 1, 2006. Historical revisionism and alchemy.
* Electronic library with hundreds of alchemical books (15th- and 20th century) and 160 original manuscripts.
* The Chymistry of Isaac Newton - A scholarly site devoted to the alchemical, or chymical, writings of Isaac Newton.
# रकाब

एक आधुनिक रकाब
**रकाब** एक ऐसे खोल या गोले को कहा जाता है जिसमें घोड़े या ऐसे अन्य जानवर पर सवार व्यक्ति अपने पाऊँ टिकाता है। आम तौर पर दो रकाब होते हैं (एक दाएँ पाऊँ के लिए और एक बाएँ पाऊँ के लिए)। घोड़े पर चढ़ने के लिए भी इनका प्रयोग होता है। रकाब के प्रयोग से घुड़सवार अधिक जल्दी से जानवर पर सवार हो सकता है और घोड़े पर बैठे हुए उसका संतुलन भी ज़्यादा सही होता है। इस से यात्रा, शिकार और युद्ध में बहुत सहायता मिलती है। रकाब भिन्न प्रकारों और सामग्रियों की बनती है लेकिन अक्सर उसके ऊपर चमड़े या कपड़े के पट्टे होते हैं जिनसे उन्हें ऊपर-नीचे किया जा सके। इन पट्टों से अलग-अलग कदों के सवारों के लिए रकाब को ऊपर-नीचे किया जा सकता है और दोनों तरफ़ की रकाब को बराबर की ऊँचाई पर ठीक भी किया जा सकता है। माना जाता है कि रकाब का आविष्कार भारत में ५०० ईसापूर्व में हुआ था।

## अन्य भाषाओँ में

अंग्रेजी में 'रकाब' को 'स्टिरप' (stirrup) कहते हैं।

## इन्हें भी देखें

* ज़ीन
* घोड़ा

## सन्दर्भ
# लूत

| **लूत** |
| --- |
|  *लूत और उसकी बेटियाँ सदोम को छोड़ते* (1575), ग्वीदो रेनी द्वारा चित्रकला |
| जन्म |
कसदियों का ऊर |
| मौत |
कनान |
| जीवनसाथी | *लूत की पत्नी* |
| बच्चे | *लूत की बेटियाँ* |
| संबंधी | * मोआब (बेटा/पोता)
* अम्मोन (बेटा/पोता)
* मिल्का (बहन)
* यिस्का (बहन)
* नाहोर (ताऊ)
* इब्राहीम (चाचा)
* सारा (चाची)
* तेरह (दादा)
* इश्माएल (चचेरा)
* इसहाक़ (चचेरा)
 |

**लूत** (बाइबिली इब्रानी: לוֹט, प्राचीन यूनानी: Λώτ, अरबी: لُوط) बाइबिल में उत्पत्ति की पुस्तक में इब्राहीम का भतीजा है, जिसने सदोम और अमोरा के विनाश से भागा था। वह इस्राएलियों के दुश्मन, अम्मोनियों और मोआबियों का पूर्वज है।

## बाइबिल में

लूत का जन्म कसदियों के ऊर में हुआ था, जहाँ उसका पिता हारान मर गया था। उसके दादा तेरह ने उसे, अब्राम, और सारै को लेकर कनान जाने गया, पर वह हारान में बसें, जहाँ तेरह की मृत्यु हुई।

परमेश्वर ने अब्राम को अपना देश और परिवार छोड़ने की आज्ञा दी। उसका भतीजा लूत उसके साथ गया और वह कनान पहुँचकर बेतेल में बसें।

## यह भी देखें

* लूत (इस्लाम)

## सन्दर्भ
# विलासिता की वस्तुएँ

अर्थशास्त्र की दृष्टि से **विलासिता की वस्तुएँ** उन वस्तुओं को कहा जात है जिनकी माँग आय के साथ बढ़ती है। यह माँग अत्यावश्यक वस्तुओं के बिल्कुल ही विपरीत है।

## उदाहरण

सेलफ़ोन आधुनिक युग में एक आवश्यक वस्तु मान लिया गया है। परन्तु स्मार्ट फ़ोन और उनमें कई असाधारण रूप से विकसित क्षमताओं वाले फ़ोन विलासिता की वस्तुओं की श्रेणी में आती हैं। किसी यात्रा के दौरान साधारण होटल में ठहरना एक आवश्यकता को पूरी करता है। परन्तु कई विशेषता सुविधाओं वाली पाँच सितारा होटल का चयन विलासिता प्रतीत करता है।

## सन्दर्भ
# माध्यमक

**माध्यमक** (परम्परागत चीनी में : 中觀派, पिनयिन: Zhōng guān bài; also known as Śunyavada) बौद्ध धर्म के महायान सम्प्रदाय का उपसम्प्रदाय है। महान बौद्ध दार्शनिक नागार्जुन ने इसे आगे बढ़ाया।

## उपसम्प्रदाय

* प्रासंगिक
* स्वातंत्रिक
* योगाचार-स्वातंत्रिक-माध्यमक

## बाहरी कड़ियाँ

* मध्यमकशास्त्रम्, भाग-२ (गूगल पुस्तक ; सम्पादक - रघुनाथ पाण्डेय)
* Madhyamaka Buddhist Meditation Centre
* Thinking in Buddhism: Nagarjuna's Middle Way
* Glossary of Buddhist Terms see: *Madhyamika (Tib. u ma)*
* Glossary of Buddhist Terms see: *Emptiness of Self: or the Rangtong View.*, *Emptiness of Other: or the Shentong View.*